**บทที่ 1**

**บทนำ**

**1.1 ความเป็นมาและความสำคัญของปัญหา**

คณะกรรมการอำนวยการหนึ่งตาบล หนึ่งผลิตภัณฑ์แห่งชาติ มีมติการประชุมคณะกรรมการอำานวยการหนึ่งตำบลหนึ่งผลิตภัณฑ์แห่งชาติ ครั้งที่ 2/2558 เมื่อวันที่ 8 ตุลาคม พ.ศ.2558 เห็นชอบให้กระทรวงมหาดไทย โดยกรมการพัฒนาชุมชน ดำเนินการโครงการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559 โดยการดำเนินการคัดสรรฯ มีวัตถุประสงค์เพื่อจัดระดับผลิตภัณฑ์ (Product Level) ที่จะนำไปสู่การพัฒน าผลิตภัณฑ์เพื่อจัดระบบฐานข้อมูลผลิตภัณฑ์ (Profile) เพื่อเสริมสร้างคุณค่าของผลิตภัณฑ์ให้เป็นที่ยอมรับแก่บุคคลทั่วไปจนสามารถใช้เป็นแหล่สร้างรายได้และความเข้มแข็งให้กับชุมชน และเพื่อกระตุ้นให้เกิดกระบวนการมีส่วนร่วมของผู้ผลิตผู้ประกอบการในการพัฒนาผลิตภัณฑ์ (กรมพัฒนาชุมชน. 2559 :1) การใช้ภูมิปัญญาท้องถิ่นเป็นฐานของการพัฒนาประเทศที่จะใช้ในการพัฒนาทุนสังคมให้ยั่งยืนมีองค์ประกอบหลายด้าน ซึ่งสามารถจะใช้กระบวนการต่างๆ ที่ทำงานร่วมกันทั้งชุมชน หน่วยงานสนับสนุนภาครัฐเป็นตัวขับเคลื่อน โดยให้ชุมชนมีส่วนร่วมโดยยึดหลัก 3 ฐานที่ใช้ในการคิด(จักรมณฑ์ ผาสุกวนิช: 2548) ประกอบด้วย 1.ฐานสังคมที่จะพึ่งพาและจะพัฒนาตนเองได้จะต้องมีสังคมแห่งการเรียนรู้เพื่อให้เกิดชุมชนมีความเข้มแข็งและมีภูมิความรู้ในการบริโภคของวัตถุนิยมต่างๆ 2.ฐานทรัพยากรและสิ่งแวดล้อมที่สมดุลโดยภูมิปัญญาชาวบ้านจะใช้ทรัพยากรที่มีอยู่ในชุมชนในการประกอบอาชีพอุปโภคและบริโภค ชุมชนจะใช้ฐานความสมดุลของระบบนิเวศสภาพแวดล้อมที่ยังคงรักษาให้อยู่ด้วยความสมดุลเพื่อยกระดับคุณภาพชีวิตให้ยั่งยืน3.ฐานเศรษฐกิจพอเพียงเป็นฐานที่ให้พออยู่พอกินตามสภาพของแต่ละชุมชนเท่าที่หามาใช้ผนวกกับการใช้ทรัพยากรที่มีอยู่เพิ่มความสามารถในการแข่งขันทำให้เศรษฐกิจชุมชนเข้มแข็งมั่นคงสามารถแข็งขันในประเทศและต่างประเทศที่ว่าภูมิปัญญาไทยสามารถพัฒนาสู่ภูมิปัญญาสากล การถ่ายทอดเทคโนโลยีสู่ชุมชนตามแนวปรัชญาเศรษฐกิจพอเพียง การแก้ไขปัญหาวิกฤตทางเศรษฐกิจดังกล่าว ภาครัฐได้กำหนดแนวทางการแก้ไขไว้หลายทางเพื่อฟื้นฟูเศรษฐกิจและสังคมให้เข้มแข็งและเอื้อต่อการขยายตัวทางเศรษฐกิจอย่างต่อเนื่อง โดยให้ความสำคัญกับการแก้ปัญหาเศรษฐกิจและสังคม ภายในควบคู่กับการเพิ่มขีดความสามารถในการแข่งขันของประเทศ เพื่อแก้ปัญหาความยากจน ตามแผนพัฒนาเศรษฐกิจและสังคมแห่งชาติฉบับที่ 12 (พ.ศ.2560-2564)เป็นแนวทางหนึ่งที่รัฐให้ความสำคัญกับการแก้ปัญหาอย่างเป็นระบบ ด้วยการกระจายโอกาสให้คนยากจนเข้าถึงการบริการของรัฐ แหล่งความรู้ และทรัพยากร รวมทั้งมีหลักประกันความมั่นคงในชีวิต มีการพัฒนาเศรษฐกิจฐานรากให้เข้มแข็งเพื่อสร้างศักยภาพเพิ่มขีดความสามารถให้คนยากจนสามารถพึ่งตนเองได้มากขึ้น ควบคู่ไปกับการแก้ปัญหาความยากจนเชิงโครงสร้างที่ต้องปรับระบบบริหารจัดการภาครัฐ ปรับกฎระเบียบต่างๆ ให้เอื้อต่อคนจนให้ได้รับโอกาส สิทธิให้ราษฎรมีงานทำ มีรายได้ อาศัยศักยภาพในชุมชน เพื่อให้เกิดความมั่นคง ยั่งยืน โดยอยู่บนฐานคิด “การมีส่วนร่วมของชุมชนประชาชนคิดเองทำเอง” รัฐทำหน้าที่เป็นเพียงผู้ให้การสนับสนุนเท่านั้นเป็นแนวคิดในการพัฒนาเพื่อวางรากฐานความยั่งยืนจากข้างล่างไปสู่ระดับประเทศ

ซึ่งตรงกับ (พระราชบัญญัติ มหาวิทยาลัยราชภัฏ พ.ศ.2547 ให้ไว้ ณ วันที่ 10 มิถุนายน พ.ศ. 2547) มาตรา 7 ให้มหาวิยาลัยเป็นสถาบันอุดมศึกษาเพื่อการพัฒนาท้องถิ่นที่เสริมสร้างพลังปัญญาของแผ่นดิน ฟื้นฟูพลังการเรียนรู้ เชิดชูภูมิปัญญาของท้องถิ่นแสวงหาความจริงเพื่อสู่ความเป็นเลิศทางวิชาการบนพื้นฐานของภูมิปัญญาท้องถิ่น ภูมิปัญญาไทย อีกทั้งส่งเสริมการเรียนรู้ตลอดชีวิตในชุมชน เพื่อช่วยให้คนในท้องถิ่นรู้เท่าทันการเปลี่ยนแปลง ศึกษาและแสวงหาแนวทางพัฒนาเทคโนโลยีพื้นบ้านและเทคโนโลยีสมัยใหม่ให้เหมาะสมกับการดำรงชีวิตและการประกอบอาชีพของคนในท้องถิ่น รวมถึงการแสวงหาแนวทางเพื่อส่งเสริมให้เกิดการจัดการการบำรุงรักษา และการใช้ประโยชน์จากทรัพยากรธรรมชาติและสิ่งแวดล้อมอย่างประหยัดซึ่งสอดคล้องกับปรัชญาเศรษฐกิจพอเพียงทางสายกลาง คือ พอประมาณ มีเหตุผล มีภูมิคุ้มกันในตัวที่ดี ตามที่กระทรวงมหาดไทย มอบให้กรมการพัฒนาชุมชน เป็นหน่วยงานเจ้าภาพหลักรับผิดชอบการพัฒนาหมู่บ้านเศรษฐกิจพอเพียง ร่วมกับกรมการปกครอง และกรมส่งเสริมการปกครองส่วนท้องถิ่นในการขับเคลื่อนปรัชญาเศรษฐกิจพอเพียง ให้สัมฤทธิ์ผลอย่างยั่งยืน กรมฯ จึงได้จัดทำกรอบแนวคิดในการขับเคลื่อน “ปรัชญาเศรษฐกิจพอเพียง” ให้เป็นรากฐานของชีวิตประชาชนในหมู่บ้าน โดยใช้หลักการพัฒนาแบบมีส่วนร่วม “ยึดประชาชนเป็นศูนย์กลางการพัฒนา” “การทำงานร่วมกัน (work with, mot work for) และ “การเรียนรู้จากการปฏิบัติ” (learning by doing) และใช้เทคนิค “การกระตุ้นความคิด สร้างจิตสำนึก ด้วยการตั้งคำถามที่โดนใจ” (asking the right questions) เริ่มต้นด้วยตัวชี้วัด 6X2 เป็นเป้าหมาย (being with the ends) โดยใช้พัฒนากรอาสาสมัครผู้นำชุมชนร่วมเป็นชุดปฏิบัติการขับเคลื่อนร่วมกับภาคีการพัฒนาให้เกิดผลเป็นรูปธรรม ทั้งในระดับหมู่บ้านและครัวเรือน

นอกจากสินค้าโอทอปที่นำมาจำหน่าย ในงานโอทอปซิตี้ 2012 ฯ ภายในงานได้จัดแสดงนิทรรศการเฉลิมพระเกียรติพระบาทสมเด็จพระเจ้าอยู่หัว ที่ถ่ายทอดแนวคิดตั้งแต่จุดเริ่มต้นของปรัชญาเศรษฐกิจพอเพียง จนสามารถนำมาประยุกต์ใช้กับภูมิปัญญาในท้องถิ่นได้อย่างมีศักยภาพนี่เป็นเสียงสะท้อนจากประชาชนที่แสดงความรู้สึกปลื้มปิติ หลังจากเข้าเยี่ยมชมนิทรรศการเฉลิมพระเกียรติพระบาทสมเด็จพระเจ้าอยู่หัว ภายใต้แนวคิดภูมิปัญญาไทย ใต้ร่มพระบารมี ที่นำเสนอแนวคิดตั้งแต่จุดเริ่มต้นของปรัชญาเศรษฐกิจพอเพียง ตลอดจนสืบสานและสามารถนำมาประยุกต์ใช้กับภูมิปัญญาในท้องถิ่นได้อย่างมีศักยภาพนิทรรศการเฉลิมพระเกียรติพระบาทสมเด็จพระเจ้าอยู่หัวนี้ ประชาชนจะได้เรียนรู้ถึงโครงการหนึ่งตำบลหนึ่งผลิตภัณฑ์ หรือโอทอป ที่มีแนวคิดสอดคล้องกับปรัชญาเศรษฐกิจพอเพียงของพระบาทสมเด็จพระเจ้าอยู่หัวเพราะมุ่งเน้นการพึ่งพาตนเองตั้งแต่กระบวนการผลิตที่ใช้ทรัพยากรที่มีอยู่ในท้องถิ่นประกอบกับภูมิปัญญาท้องถิ่นที่มีมาตั้งแต่ดั้งเดิม เมื่อเพียงพอสำหรับการอุปโภคบริโภคในท้องถิ่นแล้ว จึงขยายไปสู่การค้าที่กว้างไกลตามกำลังความสามารถ ซึ่งปัจจุบันนี้นับว่าสินค้าโอทอปหลายชิ้น กลายเป็นแหล่งรายได้สำคัญของชุมชน สร้างความเจริญและความเข้มแข็งให้กับชุมชน นำไปสู่การยกระดับฐานะความเป็นอยู่ของคนในชุมชนให้ดีขึ้นได้อีกด้วยนอกจากแนวคิดดังกล่าวแล้ว ภายในนิทรรศการ ยังนำเสนอบทความแก่นแท้แห่งความพอเพียง รากแก้วแห่งความพอเพียง และอัจฉริยะราชา ผู้สร้างสรรค์ภูมิปัญญาแห่งแผ่นดิน เพื่อหวังให้ประชาชนนำหลักคิดปรัชญาเศรษฐกิจพอเพียงไปปรับใช้ให้เกิดประโยชน์กับตัวเองได้อย่างแท้จริงกับพี่น้องชาวไทยและชาวต่างชาติ

จากที่กล่าวมาแล้วเมืองนนทบุรีเป็นเมืองที่อุดมสมบูรณ์ทางด้านเกษตรกรรมทางด้านผลไม้และศิลปหัตถกรรมที่มีชื่อเพราะสภาพแวดล้อมมีวัตถุดิบ และทรัพยากรต่างๆ ซึ่งมีความเหมาะสมกับพื้นที่จึงสามารถตอบรับแนวนโยบายของรัฐบาลเกี่ยวกับการดำเนินงานนำปรัชญาเศรษฐกิจพอเพียงมาใช้ให้เหมาะสมกับชุมชนและท้องถิ่น เป็นแนวทางประการหนึ่ง ที่จะสร้างความเจริญแก่ชุมชนให้สามารถยกระดับฐานะความเป็นอยู่ของคนในชุมชนให้ดีขึ้น โดยการผลิตหรือจัดการทรัพยากรที่มีอยู่ในท้องถิ่น ให้กลายเป็นสินค้าที่มีคุณภาพ มีจุดเด่นเป็นเอกลักษณ์ของตนเองที่ สอดคล้องกับวัฒนธรรมในแต่ละท้องถิ่นสามารถจำหน่ายในตลาดทั้งภายใน และต่างประเทศโดยมีหลักการพื้นฐาน3 ประการ คือ 1) ภูมิปัญญาท้องถิ่นสู่สากล (Local Yet Global) 2) พึ่งตนเองและคิดอย่างสร้างสรรค์ (Self-Reliance-Creativity) 3) การพัฒนาทรัพยากรมนุษย์ (Human Resource Development)

โดยผู้วิจัยจะศึกษาในครั้งนี้ โดยจะสำรวจผู้ที่น้อมนำหลักเศรษฐกิจพอเพียงสู่การปฏิบัติว่ามีความคงอยู่และปัจจัยแห่งความสำเร็จของกลุ่มชุมชน พร้อมทั้งรูปแบบการขยายผลไปสู่กลุ่มอื่น ๆ ว่ามีความเจริญเติบโตอย่างไรบ้างจึงทำให้ผู้วิจัยมีแนวคิดที่จะประเมินความสำเร็จของกลุ่ม OTOP ที่น้อมนำหลักเศรษฐกิจพอเพียงสู่การปฏิบัติในจังหวัดนนทบุรีที่สอดคล้องกับวัตถุประสงค์ของกรมพัฒนาชุมชน กระทรวงมหาดไทย โดยภายใต้ยุทธศาสตร์ การพัฒนาระบบราชการไทย โครงการปฏิบัติการแก้จนแบบถึงลูกถึงคน เพื่อสอดคล้องกับตัวชี้วัด 6X2 ที่ยึดถือปรัชญาเศรษฐกิจพอเพียงเป็นรากฐานของวิถีชีวิตกับความพอดี 5 ประการดังนี้ 1. ด้านการลดรายจ่าย 2. ด้านการเพิ่มรายได้ 3. ด้านการประหยัด 4. ด้านการเรียนรู้ 5. ด้านการอนุรักษ์สิ่งแวดล้อมและใช้ทรัพยากรธรรมชาติอย่างยืน 6. ด้านการเอื้ออารีต่อกันส่งผลให้ชุมชนเข้มแข็งประชาชนพึ่งตนเองได้ ครอบครัวมีคุณภาพชีวิตดีมีความ ชุมชนมีระบบการจัดการความรู้และภูมิปัญญาโดยชุมชนส่งผลทำให้การพัฒนาที่ยั่งยืน

**1.2 วัตถุประสงค์ของโครงการวิจัย**

1.2.1 เพื่อศึกษาปัจจัยแห่งความสำเร็จของกลุ่ม OTOP ที่น้อมนำหลักเศรษฐกิจพอเพียงสู่การปฏิบัติในจังหวัดนนทบุรี

1.2.2 เพื่อประเมินความสำเร็จของกลุ่ม OTOP ที่น้อมนำหลักเศรษฐกิจพอเพียงสู่การปฏิบัติในจังหวัดนนทบุรี

**1.3 ขอบเขตเนื้อหา**

1.3.1 ขอบเขตด้านพื้นที่ ศึกษากลุ่มผู้ผลิตสินค้ากลุ่ม OTOP ที่น้อมนำหลักเศรษฐกิจพอเพียงสู่การปฏิบัติมาแล้ว 10 ปีในจังหวัดนนทบุรี แบ่งได้ออกเป็น 6 อำเภอ 52 ตำบล จำนวน 160 คน ที่จะใช้เป็นกลุ่มตัวอย่างในการวิจัยครั้งนี้

1.3.2 ขอบเขตเนื้อหา ประกอบด้วย

เนื้อหาที่จะศึกษาได้ครอบคลุม มีรายการดังต่อไปนี้

|  |
| --- |
| **1.ด้านการลดรายจ่าย**  1.1 ครัวเรือนทำสวนครัว  1.2 ครัวเรือนปลอดอบายมุข |
| **2.ด้านการเพิ่มรายได้**  2.1 ครัวเรือนมีอาชีพเสริม  2.2 ครัวเรือนใช้เทคโนโลยีที่เหมาะสม |
| **3.ด้านการประหยัด**  3.1 ครัวเรือนมีการออมทรัพย์  3.2 ชุมชนมีกลุ่มออมทรัพย์ |
| **4.ด้านการเรียนรู้**  4.1 ชุมชนมีการสืบทอดและใช้ภูมิปัญญาท้องถิ่น  4.2 ครัวเรือนมีการเรียนรู้ปรัชญาเศรษฐกิจพอเพียงในชีวิตประจำวัน |
| **5.ด้านการอนุรักษ์ สิ่งแวดล้อมและใช้ทรัพยากรธรรมชาติอย่างยั่งยืน**  5.1 ความรู้ในด้านการผลิตด้านสิ่งแวดล้อม  5.2 ชุมชนใช้วัตถุดิบอย่างยั่งยืนในการประกอบอาชีพ  5.3 ชุมชนปลูกต้นไม้ให้ร่มรื่นเป็นหมู่บ้านน่าอยู่ |
| **6.ด้านการเอื้ออารีต่อกัน**  6.1 ชุมชนมีการดูแลช่วยเหลือคนจนคนด้อยโอกาสและคนประสบปัญหา  6.2 ชุมชน “รู้รักสามัคคี”  ในการศึกษาครั้งนี้ผู้วิจัยได้แบ่งขอบเขตของการศึกษาไว้ 2 ด้านดังนี้  7.1 ขอบเขตด้านพื้นที่  ศึกษากลุ่มผู้ผลิตสินค้ากลุ่ม OTOP ที่น้อมนำหลักเศรษฐกิจพอเพียงสู่การปฏิบัติมาแล้ว 10 ปีในจังหวัดนนทบุรีแบ่งได้ออกเป็น 6 อำเภอ 52 ตำบล จำนวน 340 คน ที่จะใช้เป็นกลุ่มตัวอย่างในการวิจัยครั้งนี้  7.2 ขอบเขตด้านเนื้อหา  7.2.1เนื้อหาที่จะศึกษาได้ครอบคลุม มีรายการดังต่อไปนี้   |  | | --- | | **1.ด้านการลดรายจ่าย**  1.1 ครัวเรือนทำสวนครัว  1.2 ครัวเรือนปลอดอบายมุข | | **2.ด้านการเพิ่มรายได้**  2.1 ครัวเรือนมีอาชีพเสริม  2.2 ครัวเรือนใช้เทคโนโลยีที่เหมาะสม | | **3.ด้านการประหยัด**  3.1 ครัวเรือนมีการออมทรัพย์  3.2 ชุมชนมีกลุ่มออมทรัพย์ | | **4.ด้านการเรียนรู้**  4.1 ชุมชนมีการสืบทอดและใช้ภูมิปัญญาท้องถิ่น  4.2 ครัวเรือนมีการเรียนรู้ปรัชญาเศรษฐกิจพอเพียงในชีวิตประจำวัน | | **5.ด้านการอนุรักษ์ สิ่งแวดล้อมและใช้ทรัพยากรธรรมชาติอย่างยั่งยืน**  5.1 ความรู้ในด้านการผลิตด้านสิ่งแวดล้อม  5.2 ชุมชนใช้วัตถุดิบอย่างยั่งยืนในการประกอบอาชีพ  5.3 ชุมชนปลูกต้นไม้ให้ร่มรื่นเป็นหมู่บ้านน่าอยู่ | | **6.ด้านการเอื้ออารีต่อกัน**  6.1 ชุมชนมีการดูแลช่วยเหลือคนจนคนด้อยโอกาสและคนประสบปัญหา  6.2 ชุมชน “รู้รักสามัคคี” |   ข้อตกลงเบื้องต้น การศึกษาวิจัยครั้งนี้ มีข้อตกลงเพื่อเป็นแนวทางในการดำเนินการจัดเก็บข้อมูลเพื่อทำวิจัยโดยผู้วิจัยจะศึกษาเฉพาะในเขตจังหวัดนนทบุรีมีการแบ่งวัตถุประสงค์และยุทธศาสตร์ของจังหวัดนนทบุรีได้ตัวชี้วัด 6X2 กับปรัชญาเศรษฐกิจพอเพียงเป็นฐานรากโดยมี (ตัวชี้วัด 6X2กับ ความพอดี 5 ประการ) ดังนี้  **1. ตัวชี้วัด 6X2**  1. ด้านการลดรายจ่าย  2. ด้านการเพิ่มรายได้  3. ด้านการประหยัด  4. ด้านการเรียนรู้  5. ด้านการอนุรักษ์สิ่งแวดล้อมและการใช้ทรัพยากรธรรมชาติอย่างยั่งยืน  6. ด้านการเอื้ออารีต่อกัน  **2. ความดี 5 ประการ**  1. ด้านจิตใจ  2. ด้านสังคม  3. ด้านทรัพยากรธรรมชาติและสิ่งแวดล้อม  4. ด้านเทคโนโลยี  5. ด้านเศรษฐกิจ |

**ภาพที่ 1.1 การถ่ายทอดปรัชญาเศรษฐกิจพอเพียงสู่ชุมชน**

**กรอบแนวความคิดที่ 2**

วงจรของระบบเศรษฐกิจฐานความรู้ของกลุ่ม OTOP ที่น้อมนำหลักเศรษฐกิจพอเพียงสู่การปฏิบัติในจังหวัดนนทบุรี

ภาพที่ 1.2 วงจรของระบบเศรษฐกิจฐานความรู้ของกลุ่ม OTOP ที่น้อมนำหลักเศรษฐกิจพอเพียงสู่การปฏิบัติ

ในจังหวัดนนทบุรี

ในส่วนของระบบการบริหารจัดการความรู้ เมื่อ “ความรู้” เป็นตัวขับเคลื่อนหลักของเศรษฐกิจฐานความรู้ การบริหารจัดการความรู้จึงเป็นสิ่งสำคัญและจำเป็นอย่างยิ่ง ซึ่งกระบวนการบริหารจัดการความรู้ประกอบด้วยองค์ประกอบ 3 ส่วน\* ได้แก่

1. การผลิตความรู้ (Knowledge production) โดยการค้นคว้า วิจัย พัฒนา ออกแบบและทำวิศวกรรม เพื่อให้ได้มาซึ่งความรู้ใหม่ (knowledge creation) และการได้มาซึ่งความรู้ที่มีอยู่แล้ว (knowledge acquisition)

2. การแพร่กระจายความรู้ (Knowledge diffusion)โดยให้การศึกษาและพัฒนาทรัพยากรมนุษย์เพื่อให้เกิดความรู้ใหม่ฝังเข้าไปในตัวคนหรือการเผยแพร่ความรู้สู่สาธารณชนโดยวิธีการต่างๆ

3. การใช้ความรู้ (Knowledge utilization) คือการใช้ความรู้ไปแก้ปัญหา โดยเฉพาะให้ความรู้เข้าไปสู่กระบวนการทางอุตสาหกรรม การเกษตร และบริการ หรือเพื่อประโยชน์สาธารณะ ทั้งนี้กระบวนการดังกล่าวไม่ได้มีลักษณะเป็นเชิงเส้น (Linear model)

****

ภาพที่ 1.3 การถ่ายทอดปรัชญาเศรษฐกิจพอเพียงสู่ชุมชน

**1.4 นิยามศัพท์**

1.4.1 การถ่ายทอดเทคโนโลยีหมายถึง กระบวนการของความรู้หรือเทคโนโลยีซึ่งเกิดในที่หนึ่งถูกนำไปใช้ในอีกที่หนึ่ง กระบวนการนี้จะต้องเกิดจากการวางแผน และการดำเนินการร่วมกันระหว่างผู้ให้และผู้รับการถ่ายทอดเทคโนโลยี

1.4.2 มีความรู้ความเข้าใจในเทคโนโลยีนั้นๆ หมายถึง ผู้รับการถ่ายทอดเทคโนโลยีจะต้องได้รับความรู้ ความเข้าใจ ตลอดจนมองเห็นประโยชน์ และความสำคัญของเทคโนโลยีนั้นๆก่อนเป็นอันดับแรกการนำการเปลี่ยนแลงไปให้ผู้รับซึ่งอาจถูกต่อต้าน หรือเกิดปฏิกิริยาการต่อต้าน ผู้ให้การถ่ายทอดจะต้องเข้าใจว่านี่คือสภาพทั่วไปของมนุษย์โดยทั่วๆ ไป

1.4.3 5 ผู้ประกอบการ หมายถึง ผู้ผลิตสินค้า OTOP และวิสาหกิจชุมชน ที่น้อมนำหลักเศรษฐกิจพอเพียงสู่การปฏิบัติและมีโอกาสเพิ่มช่องทางการตลาดได้มากขึ้นจากการเข้าถึงอินเทอร์เน็ต ตลาดออนไลน์และพาณิชย์อิเล็กทรอนิคส์แบบครบวงจรและตรงกับยุทธศาสตร์ของมหาวิทยาลัยด้านงานวิจัยเพื่อการพัฒนาท้องถิ่นในการใช้เทคโนโลยีดิจิทัลร่วมกับชุมชนที่ก่อให้เกิดประโยชน์ต่อเศรษฐกิจและสังคม รวมไปถึงการนำชุมชนเข้าร่วมโครงการระบบ Digital Marketing (ระบบการตลาดออนไลน์) มาใช้ประโยชน์ในชีวิตประจำวันเพื่อเป็นช่องทางในการประชาสัมพันธ์และเพิ่มรายได้และสอดคล้องกับยุทธศาสตร์การพัฒนาดิจิทัลของรัฐบาล

1.4.4 พัฒนาองค์ความรู้และฐานข้อมูล หมายถึง การบริหารจัดการทรัพยากรธรรมชาติและสิ่งแวดล้อมที่มีประสิทธิภาพอย่างเป็นระบบที่น้อมนำหลักเศรษฐกิจพอเพียงสู่การปฏิบัติการเข้าถึงข้อมูลข่าวสารภูมิปัญญาท้องถิ่นตลอดจนแลกเปลี่ยนเรียนรู้ร่วมกัน สร้างความภาคภูมิใจในความเป็นไทย

**1.6 ประโยชน์ที่คาดว่าจะได้รับ**

1. ประชาชนทั่วไป กลุ่ม OTOP ได้นำแนวคิดความเข้าใจในการนำปรัชญาเศรษฐกิจพอเพียงมาใช้ในชีวิตประจำวัน

2.สามารถใช้ทรัพยากรธรรมชาติ อาทิสินค้าทางการเกษตร แรงงานและวัตถุดิบการผลิตที่มีความหลากหลายให้เกิดประโยชน์ต่อการดำเนินธุรกิจบนพื้นฐานแห่งความพอเพียง

3.เป็นแหล่งศึกษาทางด้านวัฒนธรรม วิถีชีวิตและภูมิปัญญาเพื่อเชื่อมโยงสู่ภาคการผลิตและบริการ ในการสร้างสัญลักษณ์และขยายโอกาสทางการตลาดให้กับคนในท้องถิ่นและชุมชนอื่น

4.กลุ่มผู้ประกอบการ ลดเวลา ขั้นตอนในการผลิตสินค้าOTOP การควบคุมการผลิตที่เหมาะสมและมีความพร้อมทางการตลาดผู้ผลิตมีรายได้สูงขึ้น และมีคุณภาพชีวิตที่ดีชุมชนเข้มแข็ง มีขั้นตอนการผลิตที่มีประสิทธิภาพ มีมาตรฐานต้นทุนต่ำด้วยการเทคโนโลยี สามารถควบคุมปริมาณการผลิต วัตถุดิบได้แน่นอนรวมไปถึงการใช้ทรัพยากรที่ใช้ในการผลิตได้อย่างเหมาะสมและมีการใช้ทรัพยากร เทคโนโลยีอย่างคุ้มค่าและเกิดประโยชน์ในเชิงการค้าพร้อมสร้างจิตสำนึกในชุมชนรักบ้านเกิดของตนเอง

5. ได้ความรู้ในการถ่ายทอดปรัชญาเศรษฐกิจพอเพียงและได้รูปแบบมาตรฐานวิธีปฏิบัติแบบมีส่วนร่วมที่ยั่งยืน

6.กลุ่มผู้ประกอบการกำหนดตำแหน่งทางการตลาดของสินค้าและลูกค้ากลุ่มเป้าหมายให้ชัดเจน ศึกษารสนิยมและพฤติกรรมการบริโภค และผลิตสินค้าให้สอดคล้องต่อความต้องการของกลุ่มเป้าหมาย เพื่อพัฒนาตนเองจากตอบสนองต่อความต้องการระดับท้องถิ่นให้ยกระดับไปสู่ผู้ผลิตที่สามารถตอบสนองต่อความต้องการของผู้บริโภคในระดับสากล

7. กลุ่มผู้ประกอบการ เกิดการรับรู้ต่อผู้บริโภคเพื่อให้เกิดการสร้างคุณค่าในตัวสินค้า OTOP สามารถเพิ่มมูลค่าและลดอุปสรรคการแข่งขันทางด้านคุณภาพให้เป็นที่ยอมรับต่อสายตาชาวโลก

8. พัฒนาสมรรถนะและทักษะแรงงานให้รองรับต่อการแข่งขันของในประเทศและต่างประเทศ

9. พัฒนารูปแบบที่สอดคล้องกับสภาพเมือง ชุมชน กับการแข่งขันเวทีโลกบนฐานการพึ่งพาตนเอง

10. ทราบวิถีชีวิต ลักษณะของชุมชนและปัญหาของชุมชนด้านกระบวนการผลิตและการพัฒนาผลิตภัณฑ์ชุมชนและท้องถิ่น

11. ได้ทราบลักษณะสภาพแวดล้อมในการทำงานของชุมชนด้านกระบวนการผลิต และพัฒนาผลิตภัณฑ์ชุมชนและท้องถิ่นเพื่อให้สอดคล้องกับนโยบายของรัฐบาล

12. ผู้ประกอบอาชีพของชุมชนเกิดการเรียนรู้ สามารถเข้าใจกระบวนการค้นหา สาเหตุของปัญหาของกระบวนการผลิตที่เกิดขึ้นได้ในการจัดการเทคโนโลยีด้านกระบวนการและพัฒนาผลิตภัณฑ์ชุมชนและท้องถิ่น

13. รูปแบบที่พัฒนาขึ้นในด้านการจัดการกระบวนการผลิต และพัฒนาผลิตภัณฑ์ชุมชนและท้องถิ่น สามารถนำไปปรับใช้ ประยุกต์ ถ่ายทอดในงานที่ลักษณะคล้ายกันในงานอื่นๆ ต่อไป